Okresná prokuratúra Košice-okolie 
Štúrova 7, 041 47 Košice 	

Sp. zn. : 1 Pv 841/09/8806	Košice, 6.6.2012
EEČ : 2-65-147-2012

U Z N E S E N I E

Trestná vec:	obvinený XXXXX a spol. 
Prečin:	Ohrozovanie mravnej výchovy mládeže podľa § 211 odsek 3 písmeno a Trestného zákona číslo 300/2005 Zbierky zákonov v znení zákona číslo 497/2008 Zbierky zákonov

Rozhodol: 	prokurátor Okresnej prokuratúry Košice-okolie
Podľa § 215 odsek 1 písmeno b Trestného poriadku zastavujem trestné stíhanie obvinených:
1.	XXXXX
	dátum narodenia: XXXXX
	trvalé bydlisko: XXXXX
	povolanie: bez pracovného pomeru
2.	XXXXX
	dátum narodenia: XXXXX
	trvalé bydlisko: XXXXX
	povolanie: bez pracovného pomeru
v dobe od 1.5.2009 do 30.6.2009 v obci XXXXX, okres XXXXX - okolie ako rodičia umožnili bezdôvodne vynechať svojmu synovi XXXXX, nar. 27.2.2001, žiakovi I. ročníka Základnej školy XXXXX bez ospravedlnenia 145 vyučovacích hodín
lebo nie je tento skutok trestným činom a nie je dôvod na postúpenie veci
Odôvodnenie:
Uznesením vyšetrovateľa Odboru justičnej polície, Úradu justičnej a kriminálnej polície Okresného riaditeľstva PZ XXXXX - okolie, sp. zn. ORP-28/OJP-KS-2010 z 11.12.2009 bolo začaté trestné stíhanie a naň nadväzujúcim uznesením zo dňa 3.2.2010 vznesené obvinenie XXXXX a XXXXX za prečin ohrozovania mravnej výchovy mládeže podľa § 211 ods. 1 písm. b/, ods. 3 písm. a/ Trestného zákona, na tom skutkovom základe ako je to vyššie uvedené.

    Po skončení skráteného vyšetrovania vyšetrovateľ PZ dňa 16.5.2012 predložil tunajšej prokuratúre vyšetrovací spis sp. zn. ORP-28/OJP-KS-2010 s návrhom na zastavenie trestného stíhania podľa § 215 ods. 1 písm. b/ Trestného poriadku.

    Po jeho preskúmaní som zistil, že návrh vyšetrovateľa je opodstatnený a má oporu vo výsledkoch vyšetrovania.

    Z potvrdení o návšteve školy Groupe Scolaire Sans - Souci v Bruseli z 20.1.2010 a 19.1.2012 vyplýva záver, že XXXXX, nar. 27.2.2001 navštevoval v roku 2009 a 2010 vyššie uvedené školské zariadenie ako žiak tretieho ročníka a toto v súčasnosti naďalej navštevuje. 

    Vzhľadom na vyššie uvedené možno vyvodiť záver, že konaním XXXXX a XXXXX nedošlo k naplneniu subjektívnej ani objektívnej stránky prečinu ohrozovania mravnej výchovy mládeže podľa § 211 ods. 1 písm. b/, ods. 3 písm. a/ Trestného zákona, preto som v zmysle § 215 ods. 1 písm. b/ Trestného poriadku zastavil trestné stíhanie, pretože nie je tento skutok trestným činom a nie je dôvod na postúpenie veci. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Branislav Bujňák
prokurátor